กำชับ คปภ. ก่อนปิดบริษัท หรือคืนใบอนุญาตแก่ผู้เอาประกัน ต้องพิจารณาการคุ้มครองผู้เอาประกันเป็นสิ่งสำคัญ
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยภายหลังเป็นประธานในพิธีเปิดการศึกษาอบรมหลักสูตรวิทยาการประกันภัยระดับสูง ว่า ธุรกิจประกันภัยของประเทศไทย มีการพัฒนามาอย่างต่อเนื่องเป็นระยะเวลากว่า 15 ปี ถือเป็นแหล่งการระดมเงินออม ที่เติบโตอย่างต่อเนื่อง ส่วนกรณีประกันเจอจ่ายจบ ทางคณะกรรมการกำกับและส่งเสริมการประกอบธุรกิจประกันภัย หรือ คปภ. ได้มีผลบังคับให้บริษัทประกันภัยปิดกิจการไปแล้วสองบริษัท ส่วนบริษัทที่เหลืออยู่ระหว่างการขอคืนใบอนุญาต ภายใต้เงื่อนไขที่คณะกรรมการ คปภ. กำหนด โดยย้ำว่าต้องคุ้มครองผู้เอาประกันภัยภายใต้การปฏิบัติตามเงื่อนไขอย่างรัดกุม โดยเฉพาะการคุ้มครองผู้เอาประกันคือหลักการสำคัญสูงสุด ทั้งประกันบริษัทขนาดใหญ่ ขนาดกลางและขนาดเล็ก ทั้งนี้ที่ผ่านมา คปภ. ได้มีการทดสอบความเข้มแข็งทั้งสถานะการเงิน รวมถึงขีดความสามารถในการรองรับวิกฤตต่างๆ ของบริษัทประกันภัยอย่างต่อเนื่อง ยืนยันว่าระบบประกันภัยยังมีความน่าเชื่อถือด้านนายสุทธิพล ทวีชัยการ เลขาธิการ คปภ. เปิดเผยถึงการเลิกกิจการของบริษัท อาคเนย์ประกันภัยว่า นับตั้งแต่ที่คณะกรรมการ คปภ. ได้พิจารณาและกำหนดเงื่อนไข เพื่อเป็นการพิทักษ์ประโยชน์ของผู้มีส่วนได้เสีย คปภ. ได้ตั้งคณะทำงานชุดพิเศษและประชุมร่วมกับบริษัท โดยทางบริษัทได้ให้ความร่วมมือเป็นอย่างดีและมีการขออนุญาตเพื่อโอนกรมทัณฑ์ที่เป็น Non Covid ให้กับบริษัทอื่น หรือจัดหาผู้รับประกันรายใหม่แทน โดยมีการสื่อสารกับผู้เอาประกันภัย ให้ผู้ทำประกันสามารถที่จะบอกเลิกกรมทัณฑ์ด้วยความยินยอม และบริษัทจะคืนเบี้ยประกันภัยเต็มจำนวน ซึ่งขณะนี้มีผู้เอาประกันภัยติดต่อในระบบประมาณ 800,000-900,000 ราย และโอนชำระเข้าไปประมาณ 300,000 ราย คณะกรรมการ คปภ. ได้มีการประชุมหารือร่วมกันและแนะนำให้ขยายเวลาเพื่ออำนวยความสะดวกให้แก่ประชาชนให้ได้มากที่สุด